CELEX: 62017CA0592
Language: el
Date: 2018-11-15 00:00:00
Title: Υπόθεση C-592/17: Απόφαση του Δικαστηρίου (ένατο τμήμα) της 15ης Νοεμβρίου 2018 [αίτηση του Vestre Landsret (Δανία) για την έκδοση προδικαστικής αποφάσεως] — Skatteministeriet κατά Baby Dan A/S [Προδικαστική παραπομπή — Κοινό δασμολόγιο — Συνδυασμένη Ονοματολογία — Δασμολογική κατάταξη — Κλάσεις και διακρίσεις 4421, 7326, 7318 15 90, 7318 19 00 και 9403 90 10 — Αντικείμενο σχεδιασθέν ειδικώς για τη στερέωση των κιγκλιδωμάτων ασφαλείας για την προστασία των παιδιών — Ντάμπινγκ — Κύρος του κανονισμού (ΕΚ) 91/2009 — Εισαγωγές ορισμένων συνδετήρων από σίδηρο ή χάλυβα καταγωγής Κίνας — Συμφωνία αντιντάμπινγκ του Παγκόσμιου Οργανισμού Εμπορίου (ΠΟΕ) — Κανονισμός (ΕΚ) 384/96 — Άρθρο 3, παράγραφος 2, και άρθρο 4, παράγραφος 1 — Ορισμός της κοινοτικής βιομηχανίας]

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/24
            
         
      Απόφαση του Δικαστηρίου (ένατο τμήμα) της 15ης Νοεμβρίου 2018 [αίτηση του Vestre Landsret (Δανία) για την έκδοση προδικαστικής αποφάσεως] — Skatteministeriet κατά Baby Dan A/S
      (Υπόθεση C-592/17) (1)
      
      ([Προδικαστική παραπομπή - Κοινό δασμολόγιο - Συνδυασμένη Ονοματολογία - Δασμολογική κατάταξη - Κλάσεις και διακρίσεις 4421, 7326, 7318 15 90, 7318 19 00 και 9403 90 10 - Αντικείμενο σχεδιασθέν ειδικώς για τη στερέωση των κιγκλιδωμάτων ασφαλείας για την προστασία των παιδιών - Ντάμπινγκ - Κύρος του κανονισμού (ΕΚ) 91/2009 - Εισαγωγές ορισμένων συνδετήρων από σίδηρο ή χάλυβα καταγωγής Κίνας - Συμφωνία αντιντάμπινγκ του Παγκόσμιου Οργανισμού Εμπορίου (ΠΟΕ) - Κανονισμός (ΕΚ) 384/96 - Άρθρο 3, παράγραφος 2, και άρθρο 4, παράγραφος 1 - Ορισμός της κοινοτικής βιομηχανίας])
      (2019/C 16/30)
      Γλώσσα διαδικασίας: η δανική
      
         Αιτούν δικαστήριο
      
      Vestre Landsret
      
         Διάδικοι στην υπόθεση της κύριας δίκης
      
      Skatteministeriet
      
         κατά
      
      Baby Dan A/S
      
         Διατακτικό
      
      
                  1)
               
               
                  Η συνδυασμένη ονοματολογία που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε διαδοχικά με τον κανονισμό (ΕΚ) 1214/2007 της Επιτροπής, της 20ής Σεπτεμβρίου 2007, και τον κανονισμό (ΕΚ) 1031/2008 της Επιτροπής, της 19ης Σεπτεμβρίου 2008, έχει την έννοια ότι αντικείμενο, όπως το επίδικο στην υπόθεση της κύριας δίκης, το οποίο καθιστά δυνατή τη στερέωση σε τοίχο ή σε πλαίσιο πόρτας των κιγκλιδωμάτων ασφαλείας για την προστασία των παιδιών δεν αποτελεί μέρος των κιγκλιδωμάτων αυτών και πρέπει να καταταγεί στη διάκριση 7318 15 90 της συνδυασμένης ονοματολογίας.
               
            
                  2)
               
               
                  Από την εξέταση του τέταρτου προδικαστικού ερωτήματος δεν προέκυψε κανένα στοιχείο δυνάμενο να θίξει το κύρος του κανονισμού (ΕΚ) 91/2009 του Συμβουλίου, της 26ης Ιανουαρίου 2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας.
               
            
         (1)  ΕΕ C 424 της 11.12.2017.